Okresná prokuratúra Senica 
Janka Kráľa 735, 905 45 Senica

Sp. zn. : Pv 756/13/2205	Senica, 30.4.2015
EEČ : 2-19-30-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.3.2014, spisová značka Pv 756/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX o 21.18 h viedla v XXXXX po ceste II. triedy č. XXXXX, po ul. XXXXX v smere od centra mesta do XXXXX osobné motorové vozidlo zn. Škoda Felicia Combi, ev. č. XXXXX pričom v km 27,40 pri odbočovaní vľavo na účelovú komunikáciu vedúcu k firme Delphi Senica nedala prednosť protiidúcej cyklistke XXXXX, nar. XXXXX, bytom XXXXX, XXXXX, jazdiacej na dámskom horskom bicykli zn. DEMA ASTI, VIN:K06J00188 po uvedenej komunikácii ulice Čáčovská v smere od Čáčova do centra mesta a vošla do jej  jazdnej dráhy, v dôsledku čoho cyklistka narazila pravou stranou riadidiel bicykla do pravej zadnej časti vozidla a spadla na zem, pričom utrpela zmliaždenie pravého ramena a podvrtnutie stavcov krčnej chrbtice s dobou liečenia a práceneschopnosti do 23.8.2013 a obv. XXXXX svojím konaním porušila ustanovenie § 19 ods. 4 zákona NR SR č. 8/2009 Z. z. o cestnej premávke v znení neskorších predpisov.   

Uznesením prokurátora Okresnej prokuratúry XXXXX zo dňa 12.3.2014, spisová značka Pv 756/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX sp. zn. Pv 756/13/2205 zo dňa 12.03.2014 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre prečin ublíženia na zdraví podľa § 158 Trestného zákona, pričom jej bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 08.04.2014.            
Po uplynutí skúšobnej doby som z jednotlivých vyžiadaných správ zistila, že obvinená XXXXX sa v určenej skúšobnej dobe nedopustila žiadneho protiprávneho konania, nebola prejednávaná pre priestupok a podľa aktuálneho odpisu registra trestov nebola v stanovenej skúšobnej dobe odsúdená. 
Z uvedeného je teda zrejmé, že obvinená XXXXX v skúšobnej dobe viedla riadny život a vyhovela uloženým podmienkam.
 	Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka